ඒ අනුව කුරුණෑගල මහ සභා බල ප්‍රදේශයේ ඉලිප්පු ගෙදර සහ කඩවීථිය ග්‍රාම නිලධාරී වසම් හැර එම නගර සීමාවේ අනෙකුත් ප්‍රදේශ මෙන්ම කුලියාපිටිය පොලිස් බල ප්‍රදේශයේ ගලගෙදර, හම්මලව සහ ඉහළ කළුගොමුව යන ග්‍රාමනිලධාරී වසම් හැර සෙසු ප්‍රදේශ මෙලෙස හුදකලා බවින් මුදාහැරීමට පියවර ගත් බවයි රජයේ ප්‍රවෘත්ති දෙපාර්තමේන්තුව සඳහන් කළේ.මේ අතර බස්නාහිර පළාතට සහ තවත් ප්‍රදේශ කිහිපයකට පනවා තිබූ නිරෝධායන ඇඳිරි නීතිය අද (09) අලුයම 5ට ඉවත් කෙරුණු නමුත්, අදාළ ප්‍රදේශවල ප්‍රවාහන කටයුතු සහ අනෙකුත් දෛනික කටයුතු සාමාන්‍ය පරිදි සිදුකෙරුණේ නැහැ.